### PROIZVOĐAČI

- Audi
- Citroen
- Fiat
- Ford
- Lada
- Mercedes
- Opel
- Peugeot
- Renault
- Seat
- Skoda
- Toyota
- Volkswagen
- Zastava

- Svi proizvođači

## GARANTNI USLOVI

Garancija važi isključivo uz posedovanje originalnog računa, kompletno popunjenog i overenog garantnog lista za gasni amortizer.
Proizvođač, GP NOVOPAK, garantuje besprekoran rad gasnog amortizera u trajanju od 24 (dvadesetčetiri) meseca, od dana prodaje i overe garantnog lista pečatom i potpisom prodavca.
Garancija se priznaje samo ako je proizvod upotrebljavan saglasno opštim garantnim uslovima i uputstvima za upotrebu, a odnosi se isključivo na nedostatke, koji potiču usled greške u proizvodnji.
U toku garantnog roka koji teče od dana prodaje gotovog proizvoda, kupac ima pravo na besplatno otklanjanje kvarova ili zamenu neispravnih proizvoda nastalih greškom u proizvodnji, a pri normalnoj upotrebi i montaži.
U slučaju da se kvar ne može otkloniti u predviđenom roku, davalac garancije se obavezuje da proizvod zameni u roku ne dužem od 45 dana, a da za pomenuti proizvod produži vrednost garancije.
Popravke u garantnom roku mogu se vršiti isključivo u fabrici gasnih amortizera GP NOVOPAK d.o.o. Novi Sad.
U slučaju neopravdane reklamacije, kupac snosi sve eventualne troškove, po važećem cenovniku proizvođača davaoca garancije.
Dobijanjem garantnog lista, smatra se da je krajnji kupac upoznat i saglasan sa svim što u njemu piše.
Za sve sporove vezane za ovu garanciju biće nadležan sud u Novom Sadu.

IZ GARANTNIH OBAVEZA SE ISKLJUČUJU

• Oštećenja nastala usled dejstva stranih tela.
• Oštećenja nastala kao rezultat nemara korisnika.
• Oštećenja nastala usled nepridržavanja uputstva za upotrebu ili pogrešnog montiranja.
• Oštećenja nastala padom, udarom ili dejstvom agresivnog hemijskog ili toplotnog dejstva.
• Ukoliko je gasni amortizer otvaran od strane neovlašćenog lica ili servisa, kao i drugi neovlašćeni zahvati, i posledica nastalih usled toga.
• Ukoliko fabrička etiketa sa fabričkim podacima nedostaje ili je usled nepravilnog rukovanja sa gasnim amortizerom pohabana do nečitljivosti ili neprepoznatljivosti.

RADNI VEK GASNOG AMORTIZERA

Postoji nekoliko faktora koji utiču na radni vek gasnih amortizera.
Spoljašnji faktori, kao što su promene temperature i drugi uticaji životne sredine mogu da ubrzaju habanje i skrate životni vek zaptivnih elemenata, što utiče na snagu samog amortizera.
Pored toga, značajnu ulogu ima i sama montaža. Preporučuje se da se gasni amortizer montira tako da klipnjača bude usmerena nadole tokom same upotrebe, kako bi zaptivni elementi i sama klipnjača bili uvek nauljeni, čime se značajno umanjuje habanje.
Gasni amortizer će trajati duže ukoliko je montiran na mestu na kome ne postoje vibracije i bočne sile.

### OPŠTE INFORMACIJE

- Tehnički podaci
- Garantni uslovi
- Instaliranje gasnog amortizera
- Određivanje jačine gasnog amortizera
- Fotografije